Det er fire år siden Sir Cliff sidst gav koncert i Aalborg. Den gang var det for fulde huse, og det teger det til, at det også bliver denne gang. Selv om koncerten først er den 25. maj, så er der tæt på udsolgt allerede på billetsalgets førstedag. - Vi har ikke mere end 150 billetter tilbage her til aften, oplyser Susanne Kabel fra Aalborg Kongres og Kulturcenter. Selv om de fleste i dag køber billetter over nettet, havde en del Cliff-fans taget turen til billetlugen i Aalborg. Når man er ægte Cliff-fan er det nemlig ikke risikoen værd, at nettet kan gå ned. Sir Cliff giver fire koncerter i Danmark i anledningen af sit 55 års jubilæum.

Opsummering:
I dag begyndte billetsalget til koncerten med Cliff Richard, og traditionen tro var der kø ved billetlugerne.